**OTVORENI AKCIJSKI INVESTICIONI FOND OPPORTUNITY FUND BANJA LUKA**

**NAPOMENE**

**uz finansijske izvještaje OAIF-a Opportunity fund Banja Luka za period od 01.01.-30.06.2018. godine**

Banja Luka, jul 2018. godine

[I. OSNIVANJE I DJELATNOST 3](#_Toc506796493)

[II. OSNOVE ZA SASTAVLJANJE I PREZENTACIJU FINANSIJSKIH IZVJEŠTAJA I RAČUNOVODSTVENI METOD 3](#_Toc506796494)

[1. Osnove za sastavljanje i prezentaciju finansijskih izvještaja 3](#_Toc506796495)

[2. Uticaj i primjena novih i revidiranih Međunarodnih standarda za finansijsko izvještavanje („IFRS“) i Međunarodnih računovodstvenih strandarda („IAS“) 4](#_Toc506796496)

[2.1. Propisi, standardi i tumačenja na snazi u tekućem periodu u Republici Srpskoj 4](#_Toc506796497)

[2.2. Objavljeni strandardi i tumačenje na snazi u tekućem periodu koji još uvijek nisu zvanično prevedeni i usvojeni u Republici Srpskoj 5](#_Toc506796498)

[2.3. Objavljeni standardi i tumačenja koji još uvijek nisu stupili na snagu 7](#_Toc506796499)

[III. PREGLED ZNAČAJNIH RAČUNOVODSTVENIH POLITIKA 8](#_Toc506796500)

[1. Poslovni prihodi 8](#_Toc506796501)

[2. Poslovni rashodi 10](#_Toc506796502)

[3. Ostali prihodi i rashodi 10](#_Toc506796503)

[4. Finansijska imovina 11](#_Toc506796504)

[5. Nerealizovani dobici i gubici po osnovu promjene fer vrijednosti ulaganja 14](#_Toc506796505)

[6. Realizovani dobici i gubici po osnovu prodaje hartija od vrijednosti 14](#_Toc506796506)

[7. Utvrđivanje neto vrijednosti imovine fonda 15](#_Toc506796507)

[8. Gotovine i gotovinski ekvivalenti 15](#_Toc506796508)

[9. Porezi i dopirnosi iz rezultata 15](#_Toc506796509)

[10. Povezana pravna i fizička lica 16](#_Toc506796510)

[IV. ZNAČAJNE RAČUNOVODSTVENE PROCJENE 16](#_Toc506796511)

[V. PRIHODI OD DIVIDENDI 17](#_Toc506796512)

[VI. PRIHODI I AMORTIZACIJA PREMIJE (DISKONTA) PO OSNOVU HOV SA FIKSNIM ROKOM DOSPJEĆA 18](#_Toc506796513)

[VII. REALIZOVANI DOBICI I GUBICI OD ULAGANJA 18](#_Toc506796514)

[VIII. NAKNADA DRUŠTVU ZA UPRAVLJANJE 19](#_Toc506796515)

[IX. OSTALI POSLOVNI RASHODI FONDA 19](#_Toc506796516)

[X. POREZ NA DOBITAK 19](#_Toc506796517)

[XI. GOTOVINA 19](#_Toc506796518)

[XII. FINANSIJSKA SREDSTVA RASPOLOŽIVA ZA PRODAJU 20](#_Toc506796519)

[XIII. DEPOZITI I PLASMANI 21](#_Toc506796520)

[XIV. POTRAŽIVANJA PO OSNOVU DIVIDENDI 21](#_Toc506796521)

[XV. OBAVEZE PREMA DRUŠTVU ZA UPRAVLJANJE 22](#_Toc506796522)

[XVI. KAPITAL 22](#_Toc506796523)

[1. Osnovni kapital- udjeli 22](#_Toc506796524)

[2. Revalorizacione rezerve po osnovu finansijskih sredstava raspoloživih za prodaju 22](#_Toc506796525)

[3. Nerealizovani dobici/gubici po osnovu finansijskih sredstava vrednovanih po fer vrijednosti kroz bilans uspjeha 23](#_Toc506796526)

[XVII. ZARADA / (GUBITAK) PO UDJELU 23](#_Toc506796527)

[XVIII. TRANSAKCIJE SA POVEZANIM LICIMA 23](#_Toc506796528)

[XIX. SUDSKI SPOROVI 24](#_Toc506796529)

[XX. TEKUĆA EKONOMSKA SITUACIJA I NJEN UTICAJ NA POSLOVANJE 24](#_Toc506796530)

[XXI. DEVIZNI KURSEVI 24](#_Toc506796531)

# OSNIVANJE I DJELATNOST

Riješenjem Komisije za hartije od vrijednosti Republike Srpske Broj: 01-UP-51-302-4/17 odobreno je djelimično preoblikovanje ZMIF-a u preoblikovanju Kristal invest fond ad Banja Luka. Datim riješenjem Društvu je odobreno izdvajanje dijela imovine radi osnivanja Otvorenog akcijskog investicionog fonda Opportunity fund u skladu sa Odlukom o djelimičnom preoblikovanju ZMIF-a u preoblikovanju Kristal invest fond ad Banja Luka (prečišćen tekst) broj 197-SKZMIF/17 od 05.07.2017, te smanjenje osnovnog kapitala ZMIF-a u preoblikovanju Kristal invest fond ad Banja Luka izdvajanjem imovine za osnivanje otvorenog investicionog fonda i iznos pripadajućih gubitaka vezanih za odvojenu imovinu.

Dana 17.09.2017. godine Centralni registar hartija od vrijednosti izvršio je registraciju hartija od vrijednosti - udio u otvorenom investicionom fondu, prva emisija-osnivanje otvorenog investicionog fonda Opportunity fund Banja Luka. Udjeli su registrovani kod Komisije za hartije od vrijednosti Republike Srpske pod identifikacionim brojem JP-M-8. Nakon upisa prve emisije,udjeli fonda nose oznaku OPTP-U-A, a od 03.10.2017. godine kotiraju na Banjalučkoj berzi a.d.

Poslove Depozitara obavlja Nova Banka a.d. Banja Luka (u daljem tekstu Depozitar) na osnovu Zakona, Pravilnika i Ugovora o obavljanju poslova depozitara.

# OSNOVE ZA SASTAVLJANJE I PREZENTACIJU FINANSIJSKIH IZVJEŠTAJA I RAČUNOVODSTVENI METOD

## Osnove za sastavljanje i prezentaciju finansijskih izvještaja

Finansijski izvještaji Fonda su pripremljeni u skladu sa računovodstvenim propisima Republike Srpske, kao i propisima koji uređuju tržište kapitala u Republici Srpskoj. Priloženi finansijski izvještaji su pripremljeni po načelu nabavne vrijednosti, izuzev za određene finansijske instrumente koji su prezentovani po fer vrijednosti.

Finansijski izvještaji Fonda za period 01.01.-30.06.2018. godine su prikazani u skladu sa Pravilnikom o kontnom okviru, sadržini računa u kontnom okviru i sadržini i formi finansijskih izvještaja za investicione fondove („Službeni glasnik RS“, broj 13/09 i 106/15), a koji uključuju sljedeće finansijske izvještaje:

1. Bilans stanja fonda- Izvještaj o finansijskom položaju;
2. Bilans uspjeha fonda- Izvještaj o ukupnom rezultatu u periodu;
3. Izvještaj o promjenama neto imovine fonda;
4. Bilans tokova gotovine- Izvještaj o tokovima gotovine fonda;
5. Izvještaj o finansijskim pokazateljima po udjelu ili po akciji fonda;
6. Izvještaj o strukturi ulaganja fonda;
7. Izvještaj o strukturi ulaganja fonda po vrstama imovine;
8. Struktura obaveza fonda po vrstama instrumenata;
9. Izvještaj o realizovanim dobicima (gubicima) fonda;
10. Izvještaj o neralizovanim dobicima (gubicima) fonda; i
11. Izvještaj o transakcijama sa povezanim licima.

U skladu sa Pravilnikom o kontnom okviru i sadržini računa u Kontnom okviru za investicione fondove („Službeni glasnik RS, broj 106/15- Pravilnik o kontnom okviru“), evidentiranje neralizovanih dobitaka i gubitaka nastalih po osnovu promjene fer vrijednosti finansijskih sredstava klasifikovanih kao „finansijska sredstva po fer vrijednosti kroz bilans uspjeha“ priznaju se direktno u okviru kapitala, a ne u okviru računa dobitka ili gubitka perioda, kako se to zahtjeva po IAS 39 „Finansijski instrumenti: Priznavanje i odmjeravanje“.

Iznosi u finansijskim izvještajima izraženi su u Konvertibilnim markama (KM). Konvertibilna marka predstavlja zvaničnu izvještajnu i funkcionalnu valutu u Republici Srpskoj.

Društvo je u sastavljanju ovih finansijskih izvještaja Fonda primjenjivao računovodstvene politike obrazložene u napomenama uz finansijske izvještaje, koje su zasnovane na računovodstvenim i poreskim propisima Republike Srpske.

## Uticaj i primjena novih i revidiranih Međunarodnih standarda za finansijsko izvještavanje („IFRS“) i Međunarodnih računovodstvenih strandarda („IAS“)

### 2.1. Propisi, standardi i tumačenja na snazi u tekućem periodu u Republici Srpskoj

Priloženi finansijski izvještaji sastavljeni su uz primjenu Međunarodnih računovodstvenih standarda (IAS), odnosno Međunarodnih standarda finansijskog izvještavanja (IFRS), koji su bili u primjeni na dan 01. Januara 2009. godine i na njima zasnovanim propisima o računovodstvu Republike Srpske. Naime, na osnovu odredbi važećeg Zakona o računovodstvu i reviziji Republike Spske („Službeni glasnik RS“, broj 94/15) sva pravna lica sa sjedištem u Republici Srpskoj su u obavezi da u potpunosti primjenjuju IAS, odnosno IFRS, kao i Međunarodne standarde revizije (ISA), Kodeks etike za profesionalne računovođe, kao i prateća uputstva, objašnjenja i smjernice koje donosi Odbor za Međunarodne računovodstvene standarde (IASB) i sva prateća uputstva, objašnjenja i smjernice koje donosi Međunarodna federacija računovođa (IFAC), na finansijske izvještaje za periode koji počinju 1. Januara 2010. godine ili kasnije.

Pored navedenog, dana 15. jula 2010. godine Upravni odbor Saveza računovođa i revizora Republike Srpske („Savez RR RS“) je donio „Odluku o početku obavezne primjene izdanja MRS/MSFI (objavljenih do 01. Januara 2009. godine)“, a na osnovu „Odluke o ovlašćenjima za prevod i objavljivanje“ nadležne Komisije za računovodstvo i reviziju Bosne i Hercegovine od 10. marta 2006. godine („Službeni glasnik BIH, broj 81/06), kojom se takva ovlašćenja daju Savezu RR RS. Navedeno izdanje IAS/IFRS je odobreno od strane Fondacije odbora za Međunarodne računovodstvene standarde kao zvanični prevod na srpski jezik za Bosnu i Hercegovinu (Republiku Srpsku), Srbiju i Crnu Goru. Prema navedenoj Odluci IAS/IFRS objavljeni do 1. januara 2009. godine obavezno se primjenjuju na finansijske izvještaje sačinjene i prezentovane u Republici Srpskoj za obračunske periode koji počinju 1. januara 2010. godine ili kasnije.

Međutim, promjene u važećim standardima i tumačenjima, kao i novousvojeni standardi i tumačenja, izdati nakon 1. Januara 2009. godine, nisu objavljeni i zvanično usvojeni u Republici Srpskoj i saglasno tome, nisu primjenjeni u sastavljanju priloženih finansijskih izvještaja. Objavljeni standardi i tumačenja na snazi u tekućem periodu koji još uvijek nisu zvanično prevedeni i usvojeni, kao i objavljeni standardi i tumačenja koji još uvijek nisu u primjeni, objelodanjeni su u napomenama u nastavku.

Shodno navedenom, a imajući u vidu potencijalno materijalne efekte koje odstupanja računovodstvenih propisa Republike Srpske od IFRS i IAS mogu imati na realnost i objektivnost finansijskih izvještaja Fonda, priloženi finansijski izvještaji se ne mogu smatrati finansijskim izvještajima u potpunoj saglasnosti sa IFRS i IAS.

Rukovodstvo Društva analizira promjene u važećim standardima i tumačenjima, kao i novousvojene Standarde i tumačenja izdata nakon 1. Januara 2009. godine, i nakon ustanovljavanja standarda i tumačenja koji su relevantni za Fond, ima namjeru da iste primjeni u sastavljanju finansijskih izvještaja nakon što oni budu zvanično prevedeni i objavljeni u Republici Srpskoj.

Rukovodstvo Društva ocjenjuje na osnovu trenutno raspoloživih informacija da primjena MSFI i tumačenja na snazi u tekućem periodu koji još uvijek nisu zvanično prevedeni i objavljeni u Republici Srpskoj te standardi i tumačenja koji još uvijek nisu stupili na snagu neće imati značajan uticaj na finansijske izvještaje Fonda.

### 2.2. Objavljeni strandardi i tumačenje na snazi u tekućem periodu koji još uvijek nisu zvanično prevedeni i usvojeni u Republici Srpskoj

Na dan objavljivanja ovih finansijskih izvještaja, dole navedeni standardi i izmjene standarda su bili izdati od strane Odbora za međunarodne računovodstvene standarde, a sljedeća tumačenja bila su objavljena od strane Komiteta za tumačenje međunarodnog finansijskog izvještavanja, ali nisu zvanično usvojena u Republici Srpskoj za godišnje periode koji počinju na dan 1. januara 2017. godine:

* Izmene MRS 32 “Finansijski instrumenti: prezentacija” - Prebijanje finansijskih sredstava i finansijskih obaveza (na snazi za godišnje periode koji počinju na dan ili nakon 1. januara 2014. godine);
* Izmene MSFI 10 „Konsolidovani finansijski izveštaji“, MSFI 12 i MRS 27 - Investicioni entiteti (na snazi za godišnje periode koji počinju na dan ili nakon 1. januara 2014. godine);
* Izmene MRS 36 “Umanjenje vrednosti imovine” - Obelodanjivanja o nadoknadivom iznosu nefinansijskih sredstava (na snazi za godišnje periode koji počinju na dan ili nakon 1. januara 2014. godine);
* Izmene MRS 39 “Finansijski instrumenti: priznavanje i odmeravanje” – Novacija derivata i nastavak računovodstva hedžinga (na snazi za godišnje periode koji počinju na dan ili nakon 1. januara 2014. godine);
* IFRIC 21 “Dažbine” (na snazi za godišnje periode koji počinju na dan ili nakon 1. januara 2014. godine);
* Izmene različitih standarda (MSFI 2, MSFI 3, MSFI 8, MSFI 13, MRS 16, MRS 24 i MRS 38) koje su rezultat projekta godišnjeg unapređenja standarda, “Ciklus 2010-2012”, objavljenog od strane IASB-a u decembru 2013. godine, prvenstveno kroz otklanjanje nekonzistentnosti i pojašnjenje teksta (na snazi za godišnje periode koji počinju na dan ili nakon 1. jula 2014. godine);
* Izmene različitih standarda (MSFI 1, MSFI 3, MSFI 13 i MRS 40) koje su rezultat projekta godišnjeg unapređenja standarda, “Ciklus 2011-2013”, objavljenog od strane IASB-a u decembru 2013. godine, prvenstveno kroz otklanjanje nekonzistentnosti i pojašnjenje teksta (na snazi za godišnje periode koji počinju na dan ili nakon 1. jula 2014. godine);
* Izmene MRS 19 “Primanja zaposlenih” - Definisani planovi doprinosa (na snazi za godišnje periode koji počinju na dan ili nakon 1. jula 2014. godine);
* Izmene različitih standarda (MSFI 5, MSFI 7, MRS 19 i MRS 34) koje su rezultat projekta godišnjeg unapređenja standarda, “Ciklus 2012-2014”, objavljenog od strane IASB-a u septembru 2014. godine, prvenstveno kroz otklanjanje nekonzistentnosti i pojašnjenje teksta (na snazi za godišnje periode koji počinju na dan ili nakon 1. januara 2016. godine);
* Izmene MSFI 11 “Zajednički aranžmani” - Računovodstveno obuhvatanje sticanja interesa u zajedničkim aranžmanima (na snazi za godišnje periode koji počinju na dan ili nakon 1. januara 2016. godine);
* Izmene MRS 1 „Prezentacija finansijskih izveštaja“ - Inicijativa u vezi obelodanjivanja (na snazi za godišnje periode koji počinju na dan ili nakon 1. januara 2016. godine),
* Izmene MRS 16 „Nekretnine, postrojenja i oprema“ i MRS 38 „Nematerijalna ulaganja“ - Pojašnjenje prihvatljivih metoda amortizacije (na snazi za godišnje periode koji počinju na dan ili nakon 1. januara 2016. godine);
* Izmene MRS 16 „Nekretnine, postrojenja i oprema“ i MRS 41 „Poljoprivreda“ - Poljoprivreda: Zasadi kao osnovna biološka sredstva (na snazi za godišnje periode koji počinju na dan ili nakon 1. januara 2016. godine);
* Izmene MRS 27 „Pojedinačni finansijski izveštaji“ - Metod udela u pojedinačnim finansijskim izveštajima (na snazi za godišnje periode koji počinju na dan ili nakon 1. januara 2016. godine);
* Izmene MRS 28 „Ulaganja u pridružene entitete i zajedničke poduhvate“ i MSFI 10 „Konsolidovani finansijski izveštaji“ - Prodaja ili unos imovine između investitora i njegovog pridruženog entiteta ili zajedničkog poduhvata (na snazi za godišnje periode koji počinju na dan ili nakon 1. januara 2016. godine);
* Investicioni entiteti: Primena izuzeća od konsolidovanja (izmene MSFI 10, MSFI 12 I MRS 28) (na snazi za godišnje periode koji počinju na dan ili nakon 1. januara 2016. godine) i
* MSFI 14 “Regulatorni računi razgraničenja” (na snazi za godišnje periode koji počinju na dan ili nakon 1. januara 2016. godine,
* Izmene MRS 12 “Porez na dobit” – Priznavanje odloženih poreskih sredstava za neiskorišćene gubitke (na snazi za godišnje periode koji počinju na dan ili nakon 1. januara 2017. godine);
* Izmene MRS 7 “Izveštaj o tokovima gotovine” – Inicijativa za obelodanjivanjima (na snazi za godišnje periode koji počinju na dan ili nakon 1. januara 2017. godine);

### 2.3. Objavljeni standardi i tumačenja koji još uvijek nisu stupili na snagu

Do datuma usvajanja priloženih finansijskih izveštaja, sledeći MRS, MSFI i tumačenja koja su sastavni deo standarda, kao i njihove izmene, izdati su od strane Odbora za međunarodne računovodstvene standarde, odnosno Komiteta za tumačenje međunarodnog finansijskog izveštavanja ali nisu još stupili na snagu niti su zvanično prevedeni i objavljeni od strane Ministarstva, pa samim tim nisu ni primenjeni od strane Fonda:

* MSFI 9 “Finansijski instrumenti” (na snazi za godišnje periode koji počinju na dan ili nakon 1. januara 2018. godine);
* MSFI 15 “Prihodi iz ugovora sa klijentima” (na snazi za godišnje periode koji počinju na dan ili nakon 1. januara 2018. godine);
* Izmene MSFI 15 “Prihodi iz ugovora sa klijentima” (na snazi za godišnje periode koji počinju na dan ili nakon 1. januara 2018. godine)
* Izmene MSFI 4 “Ugovori o osiguranju” u vezi primene MSFI 15 “Prihodi iz ugovora sa klijentima” (na snazi za godišnje periode koji počinju na dan ili nakon 1. januara 2018. godine);
* Izmene MSFI 2 “Plaćanja zasnovana na akcijama” (na snazi za godišnje periode koji počinju na dan ili nakon 1. januara 2018. godine);
* Izmene MRS 40 “Investicione nekretnine” u vezi transfera investicionih nekretnina (na snazi za godišnje periode koji počinju na dan ili nakon 1. januara 2018. godine);
* Izmene različitih standarda (MSFI 1, MSFI 12 i MRS 28) nastalih kao rezultat godišnjeg projekta unapređenja standarda “Ciklus 2014 – 2016”, izdatim od strane IASB-a u decembru 2016. godine (na snazi za godišnje periode koji počinju na dan ili nakon 1. januara 2018. godine);
* IFRIC 22 “Transakcije u stranoj valuti I razmatranje avansa” (na snazi za godišnje periode koji počinju na dan ili nakon 1. januara 2018. godine);
* MSFI 16 “Lizing” (na snazi za godišnje periode koji počinju na dan ili nakon 1. januara 2019. godine);
* MSFI 17 „Ugovori u osiguranju“ (na snazi za godišnje periode koji počinju na dan ili nakon 01. januara 2021. godine, ranija primjena dozvoljena uz primjernu MSFI 9 i MSFI 15).

# PREGLED ZNAČAJNIH RAČUNOVODSTVENIH POLITIKA

## Poslovni prihodi

Poslovni prihodi obuhvataju prihode od dividendi od domaćih i stranih emitenata, prihode od kamata na hartije od vrijednosti ("HoV") i depozite, te amortizaciju premije (diskonta) po osnovu HOV za fiksnim rokom dospjeća.

*Prihodi od kamata*

Prihodi od kamata na finansijsku imovinu se priznaju kada je vjerovatan priliv budućih ekonomskih koristi Fondu i kada je iznos prihoda pouzdano mjerljiv. Prihod od kamata je vremenski razgraničen i priznaje se metodom efektivne kamatne stope, koja predstavlja stopu koja tačno diskontuje (svodi) procijenjene buduće novčane tokove u toku očekivanog vijeka finansijske imovine na neto nadoknadivu vrijednost te imovine prilikom inicijalnog priznavanja.

*Amortizacija premije (diskonta) po osnovu HOV sa fiksnim rokom dospjeća*

Amortizacija premije (diskonta) po osnovu HOV sa fiksnim rokom dospjeća se priznaje u imovinu metodom efektivne kamatne stope koja predstavlja stopu koja tačno diskontuje (svodi) procjenjene buduće novčane tokove u toku očekivanog vijeka finansijske imovine na neto nadoknadivu vrijednost te imovine prilikom inicijalnog priznavanja.

*Realizovani dobici i gubici od ulaganja*

Realizovani dobici i gubici od ulaganja se obračunavaju kao razlika ostvarene prodajne i nabavne, odnosno knjigovodstvene vrijednosti HOV, i evidentiraju se u okviru bilansa uspjeha kao neto realizovani dobitak/(gubitak) od transakcija sa ulaganjima primjenom FIFO metode.

*Prihodi od dividendi*

Prihodi od dividendi od emitenata se evidentiraju u trenutku kada Fond ostvari pravo na dividendu.

Udruženje društava za upravljanje investicionim fondovima (u okviru Privredne komore Republike Srpske) se obratilo Savjetu za računovodstvo i reviziju Republike Srpske radi davanja mišljenja o računovodstvenom tretmanu dividende ''naplaćene'' kroz akcije emitenta u poslovnim knjigama investitora (fonda).

Savjet za računovodstvo i reviziju Republike Srpske je dostavio Udruženju svoje Mišljenje broj 06.15/020 – 2105/6/7 – 1/11 od 8. februara 2012. godine u kojem je naveo da dividendu u obliku besplatnih akcija treba priznati kao prihod perioda u poslovnim knjigama investitora. Stav Savjeta za računovodstvo i reviziju Republike Srpske je, da činjenica da se potraživanja za dividende ne ''naplaćuju'' u gotovini, nego u akcijama, nije od presudnog značaja za priznavanje prihoda od dividende, jer je potpuno nesporno da se kod investitora (fonda) dešava realan priliv ekonomskih koristi po osnovu namirenja potraživanja za dividende.

## Poslovni rashodi

Poslovni rashodi se evidentiraju u trenutku njihovog nastanka. Poslovne rashode Fonda čine: naknada Društvu po osnovu provizije za upravljanje Fondom, naknade depozitaru, naknade Registru, naknade i troškovi članova nadzornog odbora kao i ostali rashodi.

*Naknada Društvu za upravljanje*

Rashodi po osnovu naknada Društvu za upravljanje se evidentiraju u visini iznosa obračunatog od strane Društva a koje potvrđuje Banka depozitar. Visina naknade za upravljanjem fondom obračunavala se u skladu sa članom 66. Zakona o investicionim fondovima, u kojem je definisano da godišnji iznos provizije za upravljanje fondom može iznositi najviše 3.5% prosječne godišnje neto vrijednosti imovine fonda.

Krajem 2015. godine, Komisija je usvojila Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda (''Službeni glasnik RS'', broj 108/15, u daljem tekstu ''Pravilnik''). Članom 3. Stav 4. Definisano je da pri utvrđivanju osnovice za obračun naknade društvu za upravljanje u ukupnu imovinu investicionog fonda na dan vrednovanja uključuju se sve vrste imovine u dijelu koji zadovoljava kriterijume dozvoljenih ulaganja i kriterijume ograničenja ulaganja propisane Zakonom.

Prema ugovoru za upravljanje naknada društvu za upravljanje obračunavala se primjenom stope od 3.50% na osnovicu iz člana 94. Zakona zaključno sa danom 31. decembar 2017. godine.

## Ostali prihodi i rashodi

Ostali prihodi i rashodi se knjiže po načelu uzročnosti.

Članom 95. Zakona o investicionim fondovima definisani su troškovi koji se isključivo mogu plaćati iz imovine otvorenog investicionog fonda sa javnom ponudom, a koji su ujedno i predviđeni prospektom Fonda. Navedeni troškovi obuhvataju sljedeće troškove: naknadu i troškove koji se plaćaju Banci depozitaru, troškovi i provizije vezane za sticanje ili prodaju imovine, troškove vođenja registra udjela, uključujući troškove izdavanja potvrda o transakciji ili stanju udjela, ako je to potrebno, te troškove isplate udjela u dobiti, troškove godišnje revizije, troškovi izrade, štampanja i poštarine vezani uz polugodišnje i godišnje izvještaje vlasnicima udjela, sve propisane naknade koje se plaćaju Komisiji u vezi sa izdavanjem odobrenja fondu, porezi koje je fond dužan da plati na imovinu ili dobit, troškovi objavljivanja izmjene prospekta i drugih propisanih obavještenja i ostale naknade koje fond plaća u skladu sa Zakonom o investicionim fondovima ili drugim zakonima.

Ukupni iznos svih troškova, koji se knjiže na teret otvorenog investicionog fonda sa javnom ponudom, iskazuje se kao pokazatelj ukupnih troškova. Pokazatelj ukupnih troškova fonda ne može biti veći od ponderisane prosječne godišnje neto vrijednosti fonda. Sve nastale troškove, koji u određenoj godini pređu najviši dopušteni pokazatelj ukupnih troškova, snosi Društvo za upravljanje. Pokazatelj troškova na dan 31. decembra 2017. godine iznosi 3,5% prosječne godišnje neto vrijednosti imovine.

## Finansijska imovina

Sva finansijska imovina se priznaje, odnosno prestaje se priznavati na datum upisa na vlasnički račun kad je kupoprodaja finansijskog sredstva definisana ugovorenim datumom isporuke finansijskog sredstva u rokovima utvrđenim prema konvencijama na predmetnom tržištu, i inicijalno je mjerena po fer vrijednosti, uključujući transakcione troškove. Finansijska imovina je klasifikovana u sljedeće kategorije: finansijska imovina ''po fer vrijednosti kroz bilans uspjeha'', finansijska imovina ''raspoloživa za prodaju'', ''u posjedu do dospijeća'', te ''dati krediti i potraživanja''. Klasifikacija zavisi od prirode i svrhe finansijske imovine, i određena je u trenutku inicijalnog priznavanja.

*Finansijska sredstva po fer vrijednosti kroz bilans uspjeha*

Finansijska sredstva po fer vrijednosti kroz bilans uspjeha se odnose na finansijska sredstva koja zadovoljavaju bilo koji od sljedećih uslova:

a) klasifikovano je kao ono koje se drži radi trgovanja, ili

b) poslije početnog priznanja naznačeno je od strane Fonda po fer vrijednosti kroz bilans uspjeha.

Dobitak ili gubitak od finansijskog sredstva klasifikovanog po fer vrijednosti kroz bilans uspjeha, koji se javlja kao posljedica promjene fer vrijednosti finansijskog sredstva, priznaje se direktno u kapital, u okviru pozicije "Nerealizovani dobici i gubici po osnovu finansijskih sredstava po fer vrijednosti kroz bilans uspjeha", dok finansijsko sredstvo ne prestane da se priznaje, kada će akumulirani dobitak ili gubitak prethodno priznat u kapitalu biti priznat u dobitak ili gubitak.

*Finansijska sredstva raspoloživa za prodaju*

Finansijska sredstva raspoloživa za prodaju su nederivativna finansijska sredstva koja su naznačena kao raspoloživa za prodaju i nisu klasifikovana kao "dati krediti i potraživanja", finansijska imovina "u posjedu do dospijeća" ili finansijska sredstva naznačena "po fer vrijednosti kroz bilans uspjeha".

Dobitak ili gubitak od finansijskog sredstva klasifikovanog kao "raspoloživ za prodaju", koji se javlja kao posljedica promjene fer vrijednosti finansijskog sredstva, se priznaje direktno u kapital, u okviru pozicije "Revalorizacione rezerve po osnovu finansijskih sredstava raspoloživih za prodaju", dok finansijsko sredstvo ne prestane da se priznaje, kada će akumulirani dobitak ili gubitak, prethodno priznat u kapitalu, biti priznat u dobitak ili gubitak.

*Finansijska sredstva koja se drže do dospijeća*

Finansijska sredstva koja se drže do dospijeća su nederivatna finansijska sredstva sa fiksnim ili odredivim isplatama i fiksnim dospijećem koje Fond namjerava i može da drži do dospijeća izuzev:

a) sredstava koje je Fond nakon početnog priznavanja klasifikovao po fer vrijednosti u bilansu uspjeha,

b) sredstava koje je Fond nakon početnog priznavanja klasifikovao kao raspoložive za prodaju i

v) sredstava koja ispunjavaju definiciju zajmova i potraživanja.

*Dati krediti i potraživanja*

Potraživanja od kupaca, krediti i ostala potraživanja sa fiksnim ili odredivim plaćanjima koja ne kotiraju na aktivnom tržištu klasifikuju se kao krediti i potraživanja. Krediti i potraživanja vrednuju se po amortizovanom trošku, primjenom metode efektivne kamatne stope, umanjeni za procijenjeno umanjenje vrijednosti. Prihod od kamate se priznaje primjenom efektivne kamatne stope, osim u slučaju kratkoročnih potraživanja, gdje bi priznavanje prihoda bilo nematerijalno.

*Umanjenja finansijske imovine*

Finansijska imovina, osim imovine iskazane po fer vrijednosti kroz bilans uspjeha, procijenjena je za indikatore umanjenja na svaki datum bilansa stanja. Finansijska imovina je umanjena tamo gdje je dokazano da, kao rezultat jednog ili više događaja koji su se desili nakon početnog priznavanja finansijske imovine, procijenjeni budući novčani tokovi investicije su izmijenjeni.

Za akcije koje ne kotiraju na berzi, a klasifikovane su kao raspoložive za prodaju, značajan ili produžen pad u fer vrijednosti vrijednosnog papira ispod njegovog troška smatra se objektivnim dokazom umanjenja.

Za svu ostalu finansijsku imovinu, uključujući otkupive hartije od vrijednosti klasifikovane kao raspoložive za prodaju, i potraživanja po finansijskom zajmu, objektivan dokaz umanjenja može uključiti:

* značajne finansijske teškoće izdavaoca ili korisnika; ili
* propust ili delikvencija u otplati kamate ili glavnice; ili
* mogućnost da će dužnik doći u stečaj ili finansijsku reorganizaciju.

Za određene kategorije finansijske imovine, kao što su potraživanja od kupaca, sredstva za koja je procijenjeno da nisu umanjena, pojedinačno se naknadno procjenjuju za umanjenje na kolektivnoj osnovi. Objektivan dokaz umanjenja portfolia potraživanja mogao bi uključiti prethodno iskustvo Fonda u naplati, kašnjenje u naplati nakon perioda dospijeća, kao i promjene u nacionalnim ili lokalnim ekonomskim uslovima koji su u uzajamnoj vezi sa neizvršenjem potraživanja.

Za finansijsku imovinu iskazanu po amortizovanom trošku, iznos umanjenja je razlika između knjigovodstvene vrijednosti imovine i sadašnje vrijednosti procijenjenih budućih novčanih tokova, diskontovanih koristeći originalnu efektivnu kamatnu stopu finansijskog sredstva.

*Vrednovanje ulaganja u hartije od vrijednosti – početno priznavanje*

Ulaganja Fonda se sastoje od ulaganja u akcije, ulaganja u obveznice, ulaganja u trezorske zapise i ulaganja u udjele drugih fondova.

U skladu sa Pravilnikom o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda (''Službeni glasnik RS'', broj 108/15, ''Pravilnik''), imovina i obaveze investicionog fonda početno se priznaju po fer vrijednosti transakcije, odnosno po trošku sticanja koji u cijenu pojedinačne imovine uključuje i transakcione troškove koji su direktno povezani sa sticanjem imovine ili nastanka obaveze. Izuzetak od ove imovine i obaveza je imovina koja se vrednuje po fer vrijednosti kroz bilans uspjeha.

*Vrednovanje ulaganja u hartije od vrijednosti – naknadno vrednovanje*

Naknadno vrednovanje imovine i obaveza fonda vrši se u zavisnosti od vrste imovine i provedenoj klasifikaciji, a u skladu sa politikom ulaganja društva koja je definisana prospektom i statutom fonda.

Fer vrijednost vlasničkih hartija od vrijednosti kojima se trguje u Republici Srpskoj i u Federaciji Bosne i Hercegovine obračunava se primjenom prosječne ponderisane cijene ostvarene za transakcije na berzi i prijavljene blok poslove, a zaokružuje se na četiri decimale. U slučaju nepostojanju cijene na dan vrednovanja, vrednovanje vlasničkih hartija od vrijednosti vrši se po posljednjoj ostvarenoj cijeni te hartije iz trgovanja u periodu od 90 dana prije dana vrednovanja. Ukoliko u periodu od 90 dana od dana vrednovanja nije bilo cijene, fer vrijednost vlasničkih hartija se utvrđuje tehnikama procjene koje su definisane MRS 39 „Finansijski instrumenti: priznavanje i odmjeravanje“ i drugim odgovarajućim MRS i MSFI.

Fer vrijednost vlasničkih hartija od vrijednosti kojima se trguje u inostranstvu na uređenim tržištima u državi članici EU, OECD i CEFTA fer vrijednost se izračunava na osnovu cijene zadnje ponude za kupovinu ostvarene tog dana na matičnoj berzi emitenta. U slučaju trgovanja na uređenim tržištima izvan tržišta izvan tržišta država članica EU, OECD i CEFTA fer vrijednost se izračunava na osnovu ponderisane prosječne cijene te hartije na berzanskom tržištu ostvarenih na dan vrednovanja. U slučaju nepostojanja navedenih cijena na dan vrednovanja, fer vrijednost vlasničkih hartija obračunava se na osnovu posljednje cijene iz trgovanja u periodu od 90 dana od dana vrednovanja. Vlasničke hartije od vrijednosti kojima se nije trgovalo u periodu od 90 dana od dana vrednovanja , fer vrijednost vlasničke hartije od vrijednosti se utvrđuje tehnikama procjene koje su definisane MRS 39 „Finansijski instrumenti: priznavanje i odmjeravanje“ i drugim odgovarajućim MRS i MSFI.

Fer vrijednost dužničkih hartija od vrijednosti kojima se trguje u Republici Srpskoj i u Federaciji Bosne i Hercegovine obračunava se primjenom ponderisane prosječne cijene trgovanja, a zaokružuje se na četiri decimale. U slučaju nepostojanju cijene na dan vrednovanja, vrednovanje dužničkih hartija od vrijednosti vrši se po posljednjoj ostvarenoj cijeni te hartije iz trgovanja u periodu od 90 dana prije dana vrednovanja. Ukoliko u periodu od 90 dana od dana vrednovanja nije bilo cijene, fer vrijednost dužničkih hartija se utvrđuje tehnikama procjene koje su definisane MRS 39 „Finansijski instrumenti: priznavanje i odmjeravanje“ i drugim odgovarajućim MRS i MSFI.

## Nerealizovani dobici i gubici po osnovu promjene fer vrijednosti ulaganja

Nerealizovani dobici i gubici po osnovu promjene tržišne vrijednosti ulaganja se priznaju u korist, odnosno na teret revalorizacionih rezervi (u bilansu stanja) za finansijska ulaganja raspoloživa za prodaju, a u slučaju finansijskih ulaganja namijenjenih trgovanju u korist, odnosno na teret kapitala i uključeni su u okviru pozicije nerealizovani dobici (gubici) po osnovu finansijskih sredstava po fer vrijednosti kroz bilans uspjeha, uz odgovarajuća knjiženja na kontu Ispravke vrijednosti, koji svojim saldom svodi nabavnu vrijednost ulaganja na njihovu fer vrijednost.

## Realizovani dobici i gubici po osnovu prodaje hartija od vrijednosti

Realizovani dobici i gubici po osnovu prodaje hartija od vrijednosti vrednovanih po fer vrijednosti kroz bilans uspjeha obračunavaju se kao razlika između prihoda od prodaje i nabavne, odnosno knjigovodstvene vrijednosti, dok se realizovani dobici i gubici po osnovu prodaje hartija od vrijednosti raspoloživih za prodaju obračunavaju kao razlika ostvarene prodajne vrijednosti i nabavne, odnosno knjigovodstvene vrijednosti i transakcionih troškova, i evidentiraju se u okviru bilansa uspjeha kao neto realizovani dobitak/(gubitak) od transakcija sa ulaganjima.

## Utvrđivanje neto vrijednosti imovine fonda

Neto vrijednost imovine otvorenog investicionog fonda je vrijednost imovine fonda (ulaganja uvećana za kratkoročnu imovinu) umanjena za obaveze. Neto vrijednost imovine po udjelu fonda je neto vrijednost imovine fonda srazmjerno raspoređena na svaku izdani udio u fondu u trenutku obračuna neto vrijednosti imovine fonda.

## Gotovine i gotovinski ekvivalenti

Gotovinski ekvivalenti i gotovina uključuju visoko likvidna sredstva koja se mogu brzo konvertovati u poznate iznose gotovine, uz beznačajan rizik od promjene vrijednosti.

## Porezi i dopirnosi iz rezultata

Tekući porez na dobitak

Tekući porez na dobitak predstavlja iznos koji se obračunava i plaća u skladu sa Zakonom o porezu na dobit. Tekući porez na dobitak predstavlja iznos koji se obračunava primjenom propisane poreske stope od 10% na osnovicu utvrđenu poreskim bilansom, koju predstavlja iznos dobitka prije oporezivanja po odbitku efekata usklađivanja prihoda i rashoda.

Poreski propisi Republike Srpske ne predviđaju mogućnost da se poreski gubici iz tekućeg perioda mogu koristiti kao osnova za povraćaj poreza plaćenog u prethodnim periodima. Međutim, gubici iz tekućeg perioda iskazani u poreskom bilansu mogu se koristiti za umanjenje poreske osnovice budućih obračunskih perioda, ali ne duže od pet godina.

Odloženi porez na dobitak

Odloženi porez na dobitak se obračunava korišćenjem metode utvrđivanja obaveza prema bilansu stanja, za privremene razlike proizašle iz razlike između poreske osnove potraživanja i obaveza u bilansu stanja i njihove knjigovodstvene vrijednosti. Važeće poreske stope na dan bilansa stanja ili poreske stope koje su nakon tog dana stupile na snagu, koriste se za utvrđivanje razgraničenog iznosa poreza na dobitak. Odložene poreske obaveze se priznaju za sve oporezive privremene razlike. Odložena poreska sredstva se priznaju za sve odbitne privremene razlike i efekte poreskih gubitaka i poreskih kredita, koji se mogu prenositi u naredne fiskalne periode, do stepena do kojeg će vjerovatno postojati oporezivi dobitak od kojeg se prenijeti poreski gubitak i krediti mogu umanjiti.

Otvoreni investicioni fond nije obveznik Zakona o porezu na dobit.

Porezi i doprinosi koji ne zavise od rezultata

Porezi i doprinosi koji ne zavise od rezultata predstavljaju plaćanja prema važećim republičkim i opštinskim propisima radi finansiranja raznih komunalnih i republičkih potreba.

## Povezana pravna i fizička lica

U skladu sa odredbama Zakona o investicionim fondovima (''Službeni glasnik RS'', broj 82/15) pod povezanim stranama (licima) se smatraju:

* pravna i fizička lica koja su međusobno povezana vlasništvom na kapitalu ili upravljanjem kapitalom, sa 20% ili više glasčkih prava ili kapitala ili na drugi način povezana radi postizanja zajedničkih poslovnih ciljeva, tako da poslovanje i rezultati poslovanja jednog lica mogu značajno uticati na poslovanje, odnosno rezultate poslovanja drugog lica.
* povezanim licima se smatraju i lica koja su međusobno povezana: 1) tako da jedno lice, odnosno lica koja se smatraju povezanim licima u skladu sa ovom alinejom, zajedno, posredno ili neposredno, učestvuju u drugom licu, 2) tako da u oba lica učešće ima isto lice, odnosno lica koja se smatraju povezanim licima u skladu sa ovom alinejom, 3) na način propisan zakonom kojim se uređuje poslovanje privrednih društava i 4) kao članovi upravnog odbora i drugih organa u društvu u kojem obavljaju tu funkciju, odnosno u kojem su zaposleni, i članovi uže porodice tih lica;
* članovi uže porodice: 1) supružnici, odnosno lica koja žive u vanbračnoj zajednici, 2) potomci i preci u pravoj liniji neograničeno, 3) srodnici do trećeg stepena srodstva u pobočnoj liniji, uključujući i srodstvo po tazbini, 4) usvojilac i usvojenici i potomci usvojenika i 5) staralac i štićenici i potomci štićenika.

Osim navedenog, Zakonom je definisano da su povezana lica fonda: društvo za upravljanje, zaposleni i lica u organima društva, banka depozitar, advokat odnosno advokatska kancelarija, revizor i poreski savjetnik koji se nalaze u ugovornom odnosu po osnovu pružanja usluga fondu, kao i svako drugo lice koje je u prethodne dvije kalendarske godine zaključilo ugovor o obavljanju usluga za potrebe fonda.

# ZNAČAJNE RAČUNOVODSTVENE PROCJENE

Prezentacija finansijskih izvještaja zahtijeva od rukovodstva korišćenje najboljih mogućih procjena i razumnih pretpostavki, koje imaju efekta na prezentovane vrijednosti sredstava i obaveza i objelodanjivanje potencijalnih potraživanja i obaveza na dan sastavljanja finansijskih izvještaja, kao i prihoda i rashoda u toku izvještajnog perioda. Ove procjene i pretpostavke su zasnovane na informacijama raspoloživim na dan sastavljanja finansijskih izvještaja, a budući stvarni rezultati mogu da se razlikuju od procijenjenih iznosa.

Osnovne pretpostavke koje se odnose na buduće događaje i ostale značajne izvore neizvjesnosti pri davanju procjene na dan bilansa stanja, koja nose rizik sa mogućim ishodom u materijalno značajnim korekcijama sadašnje vrijednosti sredstava i obaveza u narednoj finansijskoj godini predstavljene su u narednom tekstu.

Obezvređenje vrijednosti sredstava

Na dan bilansa stanja rukovodstvo Društva analizira vrijednosti sredstava prikazanih u finansijskim izvještajima Fonda. Ukoliko postoji indicija da za neko sredstvo postoji obezvrjeđenje, nadoknadivi iznos tog sredstva se procjenjuje kako bi se utvrdio iznos obezvrjeđenja. Ukoliko je nadoknadivi iznos nekog sredstva procijenjen kao niži od vrijednosti iskazane u finansijskim izvještajima, vrijednost sredstva iskazanog u finansijskim izvještajima se smanjuje do svoje nadoknadive vrijednosti.

Pravična (fer) vrijednost

Poslovna politika Društva je da objelodani informacije o pravičnoj vrijednosti sredstava i obaveza za koju postoje zvanične tržišne informacije i kada se pravična vrijednost značajno razlikuje od knjigovodstvene vrijednosti. U Republici Srpskoj ne postoji dovoljno tržišnog iskustva, kao ni stabilnosti i likvidnosti kod kupovine i prodaje potraživanja i ostale finansijske aktive i pasive, pošto zvanične tržišne informacije nisu u svakom trenutku raspoložive. Stoga, pravičnu vrijednost nije moguće pouzdano utvrditi u odsustvu aktivnog tržišta. Rukovodstvo Fonda vrši procjenu rizika i, u slučajevima kada se ocijeni da vrijednost po kojoj se imovina vodi u poslovnim knjigama neće biti realizovana, vrši ispravku vrijednosti. Po mišljenju rukovodstva Fonda, iznosi u ovim finansijskim izvještajima odražavaju vrijednost koja je, u datim okolnostima, najvjerodostojnija i najkorisnija za potrebe izvještavanja.

# PRIHODI OD DIVIDENDI

|  |  |  |
| --- | --- | --- |
| ***Prihodi od dividendi:*** | **2018** | **2017** |
| ***u novcu- domaći emiteteniti:*** |  |  |
|  |  |  |
| Telekom RS ad, Banja Luka | 110.567 | - |
|  | 110.567 | \_\_\_\_\_\_\_\_- |
|  | **2018** | **2017** |
| ***u novcu- strani emitetenti:*** |  |  |
|  | - | - |
|  | - | - |
|  |  |  |
|  | **2018** | **2017** |
| **u akcijama:** |  |  |
|  | - | - |
|  |  |  |
|  | - | - |
|  |  |  |
| **Za godinu koja se završila 30.06.2018.** | **\_\_\_\_110.567\_\_\_** | **-** |
|  |  |  |

# PRIHODI OD KAMATA I AMORTIZACIJA PREMIJE (DISKONTA) PO OSNOVU HOV SA FIKSNIM ROKOM DOSPJEĆA

|  |  |  |
| --- | --- | --- |
|  |  |  |
|  | **2018** | **2017** |
|  |  |  |
| Prihodi od kamata na obveznice | 6.807,05 |  |
| Prihodi od kamata na depozite | 9.970,24 |  |
| Amortizacije diskonta/ premije na osnovu hov sa fiksnim rokom dospjeća | 14.980,28 |  |
| **Za godinu koja se završila 30.06.2018.** | **31.757,57** | **-** |

# REALIZOVANI DOBICI I GUBICI OD ULAGANJA

|  |  |  |
| --- | --- | --- |
|  | **2018** | **2017** |
|  |  |  |
| Realizovani dobici od ulaganja | 331.100 | - |
| Realizovani gubici od ulaganja | 229.587 | - |
| Neto realizovani dobici (gubici) po osnovu kursnih razlika | - | - |
| Neto realizovani dobici (gubici) po osnovu kursnih razlika | - | - |
|  |  |  |
| **Za godinu koja se završila 30.06.2018.** | 101.513 | - |
|  |  |  |

Neto realizovani dobici za izvještajni period u iznosu od 101.513 Konvertibilne marke se odnose na razliku između ostvarene prodajne i nabavne, odnosno knjigovodstvene vrijednosti prodatih hartija od vrijednosti, dobitaka/gubitaka po osnovu realizovanih kursnih razlika te dobitaka/gubitaka po osnovu valutnih transakcija.

# NAKNADA DRUŠTVU ZA UPRAVLJANJE

Rashodi po osnovu provizija za upravljanje Fondom za izvještajni period 2018. godine u iznosu od 336.947 Konvertibilnih maraka cjelokupno se odnose na naknadu Društvu za upravljanje. Visina naknade se obračunava od strane Društva a tačnost potvrđuje Nova Banka ad Banja Luka kao depozitar Fonda.

# OSTALI POSLOVNI RASHODI FONDA

|  |  |  |
| --- | --- | --- |
|  | **2018** | **2017** |
|  |  |  |
| Naknada Komisiji za HOV RS | 602 |  |
|  |  |  |
| **Za godinu koja se završila 30.06.2018.** | 602 | - |

Ostali poslovni rashodi fonda za izvještajni period u iznosu od 602 KM odnose se na naknade za nadzor – Komisija za HOV RS.

# POREZ NA DOBITAK

Prema Zakonu o porezu na dobit Republike Srpske Fond nije obveznik Zakona o porezu na dobit.

# GOTOVINA

|  |  |  |
| --- | --- | --- |
|  | **2018** | **2017** |
|  |  |  |
| Novčana sredstva u domaćoj valuti-žiro račun | 1.159.417,46 | - |
| Novčana sredstva u domaćoj valuti-castody račun | 6.428,21 |  |
| Novčana sredstva u ino valuti-castody račun | - | - |
|  |  |  |
| **Za godinu koja se završila 30.06.2018.** | **1.165.846** | **-** |
|  |  |  |

# FINANSIJSKA SREDSTVA RASPOLOŽIVA ZA PRODAJU

|  |  |  |
| --- | --- | --- |
|  | **2018** | **2017** |
|  |  |  |
| Ulaganja u HOV raspoložive za prodaju | 16.977.649,83 | - |
| Ispravka vrijednosti ulaganja u HOV raspoložive za prodaju | 2.905.625,64 | - |
|  |  |  |
| **Stanje na dan 30.06.2018.** | **14.072.024,20** | **-** |

Najznačajnija ulaganja u HOV koje su raspoložive za prodaju na dan 30. 06. 2018. godine su:

|  |  |  |  |  |  |  |
| --- | --- | --- | --- | --- | --- | --- |
|  | **30. jun 2018. godine** | |  | |  | |
|  | **Fer vrijednost** | | **% vlasništva u kapitalu emitenta** | | **% ukupne imovine Fonda** | |
| HE na Drini ad, Višegrad | 2.805.969,60 | | 3,31% | | 14,69% | |
| HE na Trebišnici ad Trebinej | 2.089.768,60 | | 2,71% | | 10,94% | |
| Telekom Srpske ad Banja Luka | 1.320.997,80 | | 0,32% | | 6,92% | |
| HE na Vrbasu ad Mrkonjić Grad | 1.456.088,90 | | 5,81% | | 7,62% | |
| RŽR Ljubija ad Prijedor | 1.628.136,00 | | 6,41% | | 8,52% | |
| Vodovod ad Banja Luka | 855.124,00 | | 6,03% | | 4,48% | |
| Metalac ad Gornji Milanovac | 979.574,82 | | 1,45% | | 5,13% | |
| BH Telekom DD Sarajevo | 509.154,80 | | 0,07% | | 2,67% | |
| Jugopetrol ad Podgorica | 474.672,12 | | 0,45% | | 2,49% | |
| OC Jahorina ad Pale | 303.564,54 | | 2,01% | | 1,59% | |
| Ostalo | 1.648.973,01 | | - | | - | |
| **Stanje na dan 30. jun 2018.** | 14.072.024,19 | |  | |  | |
|  | **30. jun 2018. godine** | |  | |  | |
|  |  | |  | |  | |
|  | | **Fer vrijednost** | | **% vlasništva u kapitalu emitenta** | | **% ukupne imovine Fonda** | |

|  |  |  |  |
| --- | --- | --- | --- |
|  | **Fer vrijednost** | **% vlasništva u kapitalu emitenta** | **% ukupne imovine Fonda** |
| HE na Drini ad, Višegrad | 2.718.283,05 | 3,31% | 13,71% |
| HE na Trebišnjici ad, Trebinje | 1.995.729,01 | 2,71% | 10,07% |
| Telekom Srpske ad Banja Luka | 1.657.943,70 | 0,32% | 8,36% |
| HE na Vrbasu ad Mrkonjić Grad | 1.551.180,42 | 5,81% | 7,82% |
| RŽR Ljubija ad Prijedor | 1.465.324,20 | 6,41% | 7,39% |
| Vodovod ad Banja Luka | 1.068.905,00 | 6,03% | 5,39% |
| Metalac ad Gornji Milanovac | 1.024.548,63 | 1,45% | 5,17% |
| BH Telekom DD Sarajevo | 511.658,84 | 0,07% | 2,58% |
| Jugopetrol ad Podgorica | 482.927,28 | 0,45% | 2,44% |
| OC Jahorina ad Pale | 380.066,84 | 2,98% | 1,92% |
| Ostalo | 3.626.984,02 | - | - |
| **Stanje na dan 31. decembra 2017.** | 16.483.550,99 |  |  |

# DEPOZITI I PLASMANI

|  |  |  |
| --- | --- | --- |
|  | **2018** | **2017** |
|  |  |  |
| Raiffeisen bank dd Sarajevo | 3.664.838,27 | - |
|  |  |  |
| **Stanje na dan 30. jun 2018** | **3.664.838,27** | **-** |
|  |  |  |

Oročeni depoziti Fonda kod poslovnih banaka u Bosni i Hercegovini mogu se u svakom trenutku razročiti.

# POTRAŽIVANJA PO OSNOVU DIVIDENDI I KAMATA

|  |  |  |
| --- | --- | --- |
| **Dividende** | **2018** | **2017** |
|  |  |  |
|  | 110.567 |  |
| **Stanje na dan 30. jun 2018** | **110.567** | **-** |
|  |  |  |
| **Kamata** | **2018** | **2017** |
|  |  |  |
| Potraživanje po osnovu kamata - dugoročni depozit | 195,16 |  |
| Potraživanje po osnovu kamata - državne obveznice | 262,30 |  |
| **Stanje na dan 30. jun 2018** | **457,46** | **-** |

# OBAVEZE PREMA DRUŠTVU ZA UPRAVLJANJE

Obaveza prema Društvu na dan 30.06.2018. godine iznose 164.847 Konvertibilnih maraka i se odnose na obavezu po osnovu provizije za upravljanje Fondom.

# KAPITAL

## Osnovni kapital- udjeli

Osnivački kapital-udjeli Fonda je utvrđen u skladu sa Odlukom o djelimičnom preoblikovanju ZMIF-a u preoblikovanju Kristal invest fond ad Banja Luka iznosi 21.604.676,89 Konvertibilnih maraka.

Osnovni kapital je raspoređen na udjelničare tako da svakom udjelničaru pripada broj udjela srazmjezmjeran broju akcija u ZMIF-u Kristal invest Fond ad Banja Luka na dan osnivanja otvorenog investicionog fonda Opportunity Fund 17.09.2017. godine a na osnovu liste akcionara u Centralnom registru hartija od vrijednosti Republike Srpske.

Na dan 30. jun 2018. godine broj udjela iznosi 3.224.829.

## Revalorizacione rezerve po osnovu finansijskih sredstava raspoloživih za prodaju

Revalorizacione rezerve po osnovu finansijskih sredstava raspoloživih za prodaju na dan 30. jun 2018. godine iznose 2.893.349 Konvertibilnih maraka i predstavljaju akumulirane nerealizovane gubitke nastale po osnovu promjene fer vrijednosti finansijskih sredstava (hartija od vrijednosti) Fonda, koje su klasifikovane kao "finansijska sredstva raspoloživa za prodaju", a u skladu sa IAS 39 "Finansijski instrumenti: priznavanje i odmjeravanje", po kojem se dobitak ili gubitak koji se javlja usljed promjene fer vrijednosti finansijskog sredstva raspoloživog za prodaju treba priznati direktno u kapital, odnosno kao dio revalorizacionih rezervi.

## Nerealizovani dobici/gubici po osnovu finansijskih sredstava vrednovanih po fer vrijednosti kroz bilans uspjeha

Nerealizovani dobici/gubici po osnovu finansijskih sredstava vrednovanih po fer vrijednosti kroz bilans uspjeha na dan 30. jun 2018. godine iznose 0,00 Konvertibilnih maraka i predstavljaju akumulirane nerealizovane dobitke/gubitke nastale po osnovu promjene fer vrijednosti finansijskih sredstava (hartija od vrijednosti) Fonda, a u skladu sa Pravilnikom o kontnom okviru, sadržini računa u kontnom okviru i sadržini i formi finansijskih izvještaja za investicione fondove, po kojem se dobitak ili gubitak koji se javlja usljed promjene fer vrijednosti finansijskog sredstva vrednovanog po fer vrijednosti kroz bilans uspjeha treba priznati direktno u kapital.

# ZARADA / (GUBITAK) PO UDJELU

|  |  |  |
| --- | --- | --- |
|  |  |  |
|  | **2018** | **2017** |
|  |  |  |
| Dobitak/ (gubitak) obračunskog perioda | - 93.711,00 | - |
| Prosječan ponderisani broj izdatih udjela | 3.224.829,00 |  |
|  |  |  |
| **Obična zarada po udjelu za godinu** | **-0,0291** | **-** |
|  |  |  |

# TRANSAKCIJE SA POVEZANIM LICIMA

Sljedeća salda troškova i obaveza su proizašla iz transakcija obavljenih sa povezanim licima:

|  |  |  |
| --- | --- | --- |
| **BILANS USPJEHA INVESTICIONOG FONDA** | **2018** | **2017** |
| RASHODI |  |  |
| Rashodi od naknade za upravljanje - Kristal Invest ad | 336.947 | - |
| Naknada depozitaru- Nova banka ad Banja Luka | - | - |
| Naknada komisiji - Komisija za hartije od vrijednosti Republike Srpske | - | - |
| Naknada revizoru- BDO doo Banja Luka | - | - |
| Troškovi brokerske provizije | - | - |
| Naknada advokatu i notaru | - | - |
| Ostali | 602,00 |  |
| **Ukupno rashodi povezana lica** | **337.549** | **-** |
|  |  |  |
| **BILANS STANJA INVESTICIONOG FONDA** | **2018** | **2017** |
| OBAVEZE |  |  |
| Obaveze prema Kristal Invest ad Banja Luka po osnovu provizije za upravljanje Fondom | 164.847,00 | - |
| Obaveze prema Komisiji za hartije od vrijednost Republike Srpske za nadzor nad Fondom | - | - |
| Ostalo | 0,00 | - |
| **Ukupno obaveze povezana lica** | **164.847,00** | **-** |
|  |  |  |
|  |  |  |

# SUDSKI SPOROVI

Na dan 30. jun 2018. godine Fond nije imao sudskih sporova u kojima je tužena strana, niti je vodilo sudske sporove protiv svojih dužnika.

# TEKUĆA EKONOMSKA SITUACIJA I NJEN UTICAJ NA POSLOVANJE

Do sada, tekuća finansijska kriza je imala limitiran i indirektan uticaj na finansijsko stanje i performanse Fonda. Ekonomska situacija će uticati na zainteresovanost investitora i drugih učesnika na tržištu kapitala u Republici Srpskoj, što će vjerovatno rezultirati i u promjeni vrijednosti hartija od vrijednosti koje se kotiraju na Banjalučkoj berzi hartija od vrijednosti a.d., Banja Luka, a samim tim i vrijednosti hartija u portfelju Fonda. Ovo može direktno uticati na iznose prihoda Fonda u 2018. godini. Finansijski izvještaji Fonda, za godinu koja se završava 30. jun 2018. godine, sadrže značajne procjene u određivanju pravične vrijednosti hartija od vrijednosti i drugih finansijskih sredstava. Faktički rezultati se mogu razlikovati od ovih procjena.

Obaveza otvaranja fonda dvanaest mjeseci nakon datuma osnivanja takođe može imati značajan uticaj na likvidnost fonda uzimajući u obzir postojeću likvidnost hartija kojima se trguje na domaćem tržištu te ne postojanja tržišnog iskustva vezanog za procjenu neophodne likvidne mase za isplatu udjelničara na način propisan Zakonom.

# DEVIZNI KURSEVI

Srednji kursevi za devize, utvrđeni na međubankarskom tržištu deviza, primijenjeni za preračun deviznih pozicija bilansa stanja u Konvertibilne marke.